Koguva sadam

pisi|Koguva sadama restoran Noodakuur (august 2020)
pisi|Bottengarni butiik-külalistemaja Koguva sadamas (juuli 2020)
pisi|Koguva sadam (august 2012)
Koguva sadam
Koguva sadam (sadamakood EE KGV) on sadam Saare maakonnas Muhu vallas Koguva külas. Sadamat peab MTÜ Ankur.https://web.archive.org/web/20171010090635/http://www.sadamaregister.ee/SadamaRegister/sadam/212 (vaadatud 26.10.2017).

Koguva on iidne ja kuulus kaluriküla ning sadam on olnud külas juba ammusest ajast. Koguva külast on pärit kirjanik Juhan Smuul ning tänapäeval on tema sünnitalus Muhu Muuseum. Koguva külas ja lähiümbruses on filmitud Sulev Nõmmiku kultusfilmid "Siin me oleme" ja "Mehed ei nuta". Koguva vanadel külateedel jalutades on hästi näha säilinud talupojaarhitektuuri. Lisaks saab hea ülevaate kohalikust mereajaloost Koguva sadama väikesest kalandusmuuseumist. MTÜ Ankur võttis oma missiooniks taastada Koguva sadam ja tuua piirkonda juurde erinevaid turismiteenuseid ja muid sadama- ja veeturismiga seotud ettevõtmisi. MTÜ Ankur on ellu kutsutud kodanikualgatuse korras. Põhieesmärkideks oli Koguva sadama korrastamine ja pidev arendamine, piirkondliku turismivõime suurendamine ja rannakalurluse jätkamise soodustamine. https://bottengarn.ee/meist/ (vaadatud 17.08.2020).

Kuigi tööpõld on lai, on paljusi tulemusi näha: nii jahisadam kui kohalikud kalurid töötavad aktiivselt, lisandunud on toitlustus- ja majutusvõimalusi, unustamata huvitavat kalandusmuuseumi, mis räägib Koguva küla kaluridünastiate ajaloost. Samas on truuks jäädud küla rahulikule loomule, linnakiire ei kuulu Koguvasse – see on ju küla, kus aeg peatub. https://www.koguva.ee/category/uudised/ (vaadatud 17.08.2020).

Sadamarestoran Noodakuur
Koguva sadamas töötab restoran Noodakuur. Menüüs on toidud, mis on tehtud kohalike kalurite püütud värskest kalast või rannaniitudel kasvatatud veiste ja lammaste lihal. Noodakuur on avatud iga päev kuni suve lõpuni. https://www.koguva.ee/kohvik/ (vaadatud 17.08.2020).

Botengarni butiik-külalistemaja
Nimi Bottengarn on pandud aastasaju vana, rootsipärase nimetusega ning Koguvas ohtralt kasutusel olnud angerjapüügivahendi järgi. Sellega on avaldatud austust Koguva vanadele traditsioonidele ja samas seotud need kaasajaga nende edasiseks arendamiseks kaasaegses vormis. Bottengarni butiik-külalistemaja on avatud terve suve juuni algusest kuni augusti lõpuni. Majas on viis külalistetuba ning 2020. aastast on võimalus veeta öö ka ujuvmajas. Bottengarni ülakorrusel asuvad kaheinimesetoad ning alumisel korrusel avaneb vaade merele ja päikeseloojangule. https://www.koguva.ee/majutus/ (vaadatud 17.08.2020).

Muuseum
2012. aastal avati Koguva sadama mõrrakuuris Eestis ainulaadne kalandusmuuseum. Kõik eksponaadid on pärit Koguva küla taludest, suurem osa Tõnise talust, kelle peremees keeldus kolhoosi astumast ja hoidis oma aitade uksed lukus, et vara kolhoosi ei viidaks. https://www.koguva.ee/muuseum/
(vaadatud 17.08.2020).

Teenused
Sadamas on 15 külaliskaikohta. Lubatud on siseneda veesõidukitel, mille mõõtmed ei ületa pikkust 12 m, laiust 4 m ega süvist 1,8 m. Lisaks on kai kõrval olemas nii neli parkimiskohta karavanidele kui ruumi telkimise jaoks. https://www.koguva.ee/teenused/
(vaadatud 17.08.2020).

Viited

Välislingid

Koguva sadam Sadamaregistris
Bottengarni butiik-külalistemaja
Koguva uudised
Koguva kohvik
Koguva majutus
Koguva muuseum
Koguva sadama teenused

Kategooria:Eesti sadamad
Kategooria:Muhu vald
Kategooria:Saare maakonna ehitised